recursal/SuperWikiNEXT-32B huggingface dataset:
**Georg Kristiansen** (født 4. mars 1917 i Kristiania, død 24. august 2003) var en norsk offiser og diplomat.

Etter å ha tatt examen artium i 1935 studerte Kristiansen språk og historie før han begynte på sin militære utdanning. Kristiansen ble i 1943 uteksaminert fra Krigsskolen, som holdt til i London under 2. verdenskrig. Under krigen tjenestegjorde han aktivt, og ble tildelt Deltagermedaljen 9. april 1940 – 8. mai 1945 for sin innsats. I 1946 ble Kristiansen dimittert med kapteins grad for å begynne i utenrikstjenesten. Etter å ha tjenestegjort ved Utenriksdepartementet og ved ambassaden i Paris, ble han i 1955 byråsjef i departementet. I årene 1957-59 var han hovedlærer ved Forsvarets høgskole. Deretter ble Kristiansen utnevnt til underdirektør og senere til ekspedisjonssjef ved Politisk avdeling i Utenriksdepartementet. I 1963 ble han utnevnt til ambassadør i NATO og OECD. Syv år senere ble Kristiansen direktør for Direktoratet for sivilt beredskap, hvor han ble frem til 1973, hvorpå han igjen overtok som Norges ambassadør til OECD i Paris. I 1976 ble Kristiansen utnevnt til utenriksråd og i 1980 til Norges ambassadør til Frankrike. I 1980 ble Kristiansen kommandør med stjerne av St. Olavs Orden. Han gikk av med pensjon etter nådd aldersgrense i 1985.

Som pensjonist bosatte Kristiansen seg i Lillehammer med sin kone. I en periode satt han i styret i Oplandske Dampskibsselskap, som eier DS «Skibladner». Han deltok også i Nygaard Haug-utvalget (ledet av Agnes Nygaard Haug), forgjengeren til den mer kjente Lund-kommisjonen.

Georg Kristiansen døde 24. august 2003 på Lillehammer, 86 år gammel, og er gravlagt på Lillehammer kirkegård.

Familie
-------

Georg Kristiansen var en yngre bror av nevrokirurgen professor dr. med. Kristian Kristiansen.

Referanser
----------

1. 1 2  Store norske leksikon (14.02.2012). «Georg Kristiansen».
2. ↑  «Nekrolog skrevet av Leidulv Namtvedt». Aftenposten. 01.09.2003.
3. ↑  Nygaard Haug, Agnes (1994). *Nygaard Haug-utvalgets rapport*. Nasjonalbiblioteket.
4. ↑  «Dødsannonse». Aftenposten. 27.08.2003.

|  |  |
| --- | --- |
| Oppslagsverk/autoritetsdata | Store norske leksikon **·** Prabook
 |

Portal: Andre verdenskrig
**Grim Berge** (født 13. mars 1922, død 3. august 2005) var forskningssjef ved Havforskningsinstituttet fra 1974 til 1989. 

Han var cand.real. fra Universitetet i Oslo i 1952 og begynte som forskningsassistent i 1953. Fra 1965 til 1966 var han assisterende professor ved University of Washington. Han var formann i Advisory Committee on Marin Pollution i Det internasjonale råd for havforskning. Han var også medlem av Oljevernrådet.

Noen av forskningsprosjektene til Grim Berge fikk internasjonale konsekvenser. Han forsket på radioaktivitet i plankton som følge av Sovjetunionens prøvesprengninger over Barentshavet på 1950-tallet. Forskningsseriene herfra var sterkt medvirkende til at atommaktene inngikk Den delvise prøvestansavtalen. Rapporter om fiskere som fikk kjemikalietønner i trålene og meldinger om store mengder død fisk førte til et samarbeid med journalister, blant andre Lars Sigurd Sunnanå, og dokumenterte dumping av kjemikalier i havet. Dette førte til Oslo-konvensjonen i 1972, den første internasjonale avtale som forbød dumping av kjemikalier fra skip.

Kilder
------

* Hvem Hva Hvor 1978 side 92
* Tidligere forskningssjef Grim Berge er død Arkivert 4. mars 2016 hos Wayback Machine. Artikkel hos imr.no

  


|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**MTU** (**MobilTelefonUtstyr**) var et norsk teleselskap og mobiltilbehørsleverandør.

Selskapet har solgt mobiltelefonutstyr siden 1970-tallet. I 2005 kjøpte MTU Gruppen AS mobilvirksomheten til teleoperatøren Teletopia gjennom sitt nystiftede datterselskap Mobile Networks AS, som senere ble navneendret til MTU Nett AS. Mobilabonnementene ble markedsført under merkenavnene Teletopia Mobile frem til februar 2007, deretter Combitel frem til desember 2007. 

Mobilabonnement som innebar fullstendig fri bruk, ble lansert av Teletopia allerede tidlig i 2005. Tilbudet var imidlertid begrenset til kun å gjelde der Teletopia hadde egen nettdekning, dvs. kun i Stor-Oslo. MTU relanserte dette tilbudet i hele landet tidlig i 2008, og solgte dermed abonnement som innebar at ca. 80% av kundemassen (de som var utenfor eget nett) ga selskapet negativt dekningsbidrag: MTU subsidierte i realiteten hver kunde med mange hundre kroner hver måned.

Selskapet fikk høsten 2008 oppmerksomhet i media da Kurt Oddekalv i Norges Miljøvernforbund fjernet en av selskapets mobilmaster.

Den 21. november kunngjorde selskapet at det ville legge ned gjennom en tekstmelding til alle sine kunder:

> Kjære MTU kunde. MTU legger ned sin virksomhet og vi er på bakgrunn av dette forpliktet i henhold til post- og teletilsynets direktiver å informere deg som mobilkunde at du må velge ny operatør snarest mulig. Din nye leverandør må ha innportert ditt mobilnummer innen 5 desember 2008 for at du fortsatt skal kunne benytte ditt mobilnummer. Vi takker for at du var kunde hos oss og ønsker deg lykke til hos ny operatør.
> 
> 
> Mvh MTU
> 
> 

MTU Nett AS gikk konkurs i 2008. MTU Gruppen AS gikk konkurs i 2009.

Eksterne lenker
---------------

* Hjemmeside
* Oddekalv rev ned «ulovlig» mobilmast
* Artikkel i Bergens Tidende om MTU
* Artikkel i Dagbladet om at MTU er konkurs
«Grime» har flere betydninger.
**GrimE** (Grim Engine) er en spillmotor for eventyrspill som ble laget av Bret Mogilefsky hos LucasArts med Lua, som er et fritt scriptspråk. Den ble først brukt i *Grim Fandango*.

GrimE var etterfølgeren av SCUMM, og bevarte noe av denne motorens egenskaper. Den var, lik SCUMM, basert rundt personer og objekter som kunne brukes med hverandre og førrenrede bakgrunner. Den største forskjellen fra SCUMM er at delen som kontrollerer personene gjør det i ekte 3D. Personene i spillet er en samling av 3D-rendrede polygoner og deres bevegelser er styrt av tastaturet. Det er også andre og mindre synlige forandringer. Måten hendelser er scriptet er helt forskjellig og tillater mye mer sofistikerte bevegelser av personer spilleren ikke styrer.

Etter *Grim Fandango* ble motoren litt forbedret og brukt i *Escape from Monkey Island*, det fjerde spillet i *Monkey Island*-serien.

Et underprosjekt av ScummVM, kalt Residual, utvikler en implementasjon av GrimE under GNU ved å gå gjennom GrimEs kode og finne ut hvordan den virker.

Se også
-------

* SCUMM

Referanser
----------

1. 1 2  «3D Engine: GrimE». *MobyGames*. Besøkt 29. februar 2016.
2. ↑  «ResidualVM - ScummVM :: Wiki». *wiki.scummvm.org*. Besøkt 29. februar 2016.

Portal: Videospill
To kulegriller
En **grill** er et stekeredskap som brukes for å grille mat over sterk varme. Det finnes flere ulike griller, men den vanligste er den typen som bruker kull eller briketter til oppvarming.

Typer grill
-----------

### Kullgrill

En kullgrill
En kullgrill er den vanligste typen grill og blir oppvarmet ved hjelp av grillkull eller grillbriketter som må antennes ved hjelp av tennvæske. Slike griller må få brenne en viss tid, slik at grillen oppnår riktig temperatur før man begynner å grille. En bieffekt av at man fyrer med grillkull eller grillbriketter er at det lett setter røyksmak på maten som grilles.

### Gassgrill

En gassgrill er en grill som varmes opp ved hjelp av gass. Grillen er enklere i bruk enn kullgrillen, og tennes ved å trykke på en knapp. Gassgriller setter ikke røyksmak på maten, slik kullgriller kan gjøre.

### Elektrisk grill

En elektrisk grill varmes opp av et varmeelement som drives av elektrisitet. Denne grillen oppnår ikke like høy varme som de andre typene, og det anbefales[*av hvem?*] kun å grille pølser eller mindre kjøttstykker på den.[] Det finnes også elektriske bordgriller som kan brukes inne. Bordgriller kan også drives av gass som Weber Q120, men disse bør benyttes på bord utendørs.

### Kvartsgrill

En kvartsgrill er den nyeste typen grill på markedet og bruker kvarts-halogen-elementer til oppvarming. Ideen til grillproduktet er det en nordmann som står bak.

### Engangsgrill

To engangsgriller
Engangsgriller har en spesielt forsøplingsproblematikk. Depot for engangsgriller i Frognerparken, Oslo.
En engangsgrill består av en liten aluminiumskasse med rist på toppen og grillkull eller briketter inni, som antennes med en fyrstikk. Denne brenner kun kort tid og kan ikke etterfylles eller tennes på nytt etter slukking. Grillen er perfekt[] til å steke pølser og andre små ting på, men egner seg ikke til store kjøttstykker. Grillen er mye brukt på strender og i parker. Bruk av engangsgrill er dog noe omdiskutert. Den er av enkelte ansett som et potensielt miljøproblem, da den dessverre ofte etterlates ute i naturen etter bruk. Dessuten finnes det eksempler på at bruk av slike griller har vært årsak til skogbrann. 

Engangsgriller plassert direkte på svaberg forårsaker skjemmende ikke-reparerbare skader på fjellet.

Se også
-------

* Grilling

Referanser
----------

1. ↑  Kvartsgrill Arkivert 27. september 2007 hos Wayback Machine. fra forbruker.no

Eksterne lenker
---------------

* (en) Grills – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** NKC
 |
**Hans Debes Joensen** (han kalte seg selv **Hanus Debes Joensen**, født 27. november 1913 på Tvøroyri, død 15. juli 1995 i Tórshavn) var en færøysk lege.

Han hadde preliminæreksamen fra 1929 og studentereksamen fra 1932. Han var cand.med. fra 1939, tok embedslegeeksamen i 1942 og var dr.med. fra 1954. Joensen var assistent ved P. Carl Petersens Fonds ernæringsekspedisjon til Færøyene 1936–1937, innehadde utdannelsesstillinger ved forskjellige sykehus i København 1939–1946 og var lærer ved barnepleierundervisningen ved Dronning Louises hospital 1944–1946.

Joensen praktiserte hovedsakelig medisin på Færøyene, hvor han var vikarierende distriktslege i Suðuroy legedistrikt i 1946, konstituert distriktslege i Vestmanna 1946–1949, landslege på Færøyene 1949–1979 og skolelege i Tórshavn fra 1962. Han var også lærer ved skipperskolen og maskinistskolen i Tórshavn, ved sykepleierundervisningen ved Landssjúkrahúsið fra 1953, ved årskurs for naturfaglærere ved Føroya Náttúrugripasavn, og ved Føroya Lívstrygging.

Joensen hadde en rekke styreverv, heriblant styremedlem i studentforeningen Hitt føroyska studentafelagið 1933–1936, styremedlem i Føroyingafelag 1934–1936, styremedlem ved Landssjúkrahúsið fra 1947 og styremedlem i Færøernes Ulykkesforsikringsråd fra 1949. Han var formann i Listafelag Føroya 1941–1960, nestformann i legenes fagorganisasjon Læknafelag Føroya 1947–1955, formann i Føroya Fróðskaparfelag og medredaktør i tidsskriftet *Fróðskaparrit* 1952–1974 og nestformann i styret for Fróðskaparsetur Føroya (Academia Færoensis) fra 1965.

Han skrev en rekke avhandlinger om pediatriske, hygieniske og medisinalstatistiske emner, og ble tildelt M.A. Jacobsens Heiðursløn for faglitteratur sammen med Hans Jákup Glerfoss og Rólant Lenvig i 1969.

Han var far til lektor, forsker og forfatter Tórður Jóansson, MA, PhD, forfatter Marianna Debes Dahl og landslege Høgni Debes Joensen samt farfar til lagtingsmedlem Bergtóra Høgnadóttir Joensen.

Referanser
----------

1. ↑   Dansk biografisk leksikon, Dansk Biografisk Leksikon-ID H.D.\_Joensen[Hentet fra Wikidata]
2. 1 2 3 4  Davidsen, John. «H.D. Joensen». *Dansk Biografisk Leksikon* **(dansk)**. denstoredanske.dk. Besøkt 18. mars 2019.
3. 1 2 3 4  *Kraks Blå Bog 1974. 7545 nulevende danske mænd og kvinders biografier* **(dansk)**. København: Kraks Forlag. 1974. Arkivert fra originalen 22. oktober 2011. Besøkt 25. oktober 2010.

Portaler: Litteratur | Færøyene

|  |  |
| --- | --- |
| Oppslagsverk/autoritetsdata | Dansk biografisk leksikon **·** BIBSYS **·** VIAF
 |
**Grigorij Mikhailovitsj Rodtsjenkov** (russisk: Григорий Михайлович РодченковГригорий Михайлович Родченков; født 24. oktober 1958) i Moskva - var tidligere direktør for et laboratorium i Moskva, *Anti-Doping Centre*. Senteret drev med juks i anti-dopingkontollen og ble suspendert av World Anti-Doping Agency i november 2015. Samtidig reiste Rodtsjenkov til USA for å fortelle om jukset i dopingkontrollen i Russland, og ble en varsler som trenger beskyttelse.

I 2017 kom Netflix-dokumentaren *Icarus* der Rodtsjenkovs fortelling kommer frem.

Det internasjonale skiskytterforbundet (IBU) og deres uavhengige granskingskommisjon, External Review Commission (ERC), 
la 28. januar 2021 fram en rapport om tidligere IBU-president Anders Besseberg. Dopingvarsleren Grigorij Rodtsjenkovs beskyldninger mot Besseberg får mye plass i den 220-siders lange rapporten. I tillegg til å beskylde Besseberg og IBU for å skjule dopere, tar rapporten for seg beskyldninger fra Rodtsjenkov om betalinger av flere millioner til Besseberg.
Den verdenskjente dopingvarsleren lever nå (2021) i skjul som følge av varslingen.

Referanser
----------

1. ↑  Rodchenkov, Grigory (22. september 2017). «Opinion | Russia’s Olympic Cheating, Unpunished». *The New York Times* **(engelsk)**. ISSN 0362-4331. Besøkt 9. februar 2018.
2. ↑  NRK. «Dopingvarsleren frykter represalier etter OL-utestengelsen». *NRK*. Besøkt 9. februar 2018.
3. ↑  «Et helt bananas innblikk i en pill råtten bransje». *morgenbladet.no*. 11. august 2017. Besøkt 9. februar 2018.
4. ↑  «Ny dokumentar tegner et nitrist bilde av antidopingarbeidet i Russland: – Min egen mor dopet meg». *Aftenposten*. Besøkt 9. februar 2018.
5. ↑

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** NKC
 |
**Ribbesnegl** eller **Tornskivesnegl**, (*Gyraulus crista* ) er et bløtdyr og tilhører gruppen vannlungesnegler (Basommatophora). Den er en av skivesneglene og blant de vanligste norske vannssneglene i ferskvann. 

Skivesnegler utgjør en viktig matkilde for fisk.

Utseende
--------

Skivesneglene gjenkjennes lett på skallet som er skiveformet, det vil si at spiralene (vridningene) ligger «inne i hverandre», flatt, og gjør skallet flatt. Det er ikke kjegleformet som en kremtopp. Det er snodd mot venstre i motsetning til de fleste andre snegler som har høyrevridd skall. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. De fleste skal er høyrevridde, men noen (skivesnegler og blæresnegler) er venstrevridde. Lungeåpningen er på venstre side. Skallet er bare 3 millimeter bredt. Mål er skallhøyde og nummer er vridninger. 

Ribbesnegl er den aller minste norske skivesneglen. Alle skivesnegler har hemoglobin i blodet og har derfor en mer eller mindre gjenkjennelig rød farge.

Levevis
-------

Ribbesnegl finnes i ferskvann.

De legger gjennomsiktige egg innkapslet i faste, geleaktige klaser på planter, steiner og andre objekter.

Systematisk inndeling
---------------------

**Treliste**
* bløtdyr (Mollusca)
	+ snegler (Gastropoda)
		- lungesnegler (Pulmonata)
			* vannlungesnegler (Basommatophora)
				+ overfamilie Planorboidea
					- familie skivesnegler (Planorbidae)
						* delgruppe Planorbinae
							+ slekt *Gyraulus*
								- underslekt *Armiger*
									* Ribbesnegl, *Gyraulus crista* (Linnaeus 1758)
										+ underarter:  
										 *Gyraulus crista cristatus* Draparnaud, 1805  
										 *Gyraulus crista nautileus* Linnaeus, 1767  
										 *Gyraulus crista spinulosus* Clessin

Eksterne lenker
---------------

* (en) *Ribbesnegl* – oversikt og omtale av artene i WORMS-databasen Rediger på Wikidata

* (en) *Ribbesnegl* i Encyclopedia of Life Rediger på Wikidata

* (en) *Ribbesnegl* i Global Biodiversity Information Facility Rediger på Wikidata

* (no) *Ribbesnegl* hos Artsdatabanken Rediger på Wikidata

* (sv) *Ribbesnegl* hos Dyntaxa Rediger på Wikidata

* (en) *Ribbesnegl* hos Fauna Europaea Rediger på Wikidata

* (en) *Ribbesnegl* hos ITIS Rediger på Wikidata

* (en) *Kategori:Gyraulus crista* – bilder, video eller lyd på Wikimedia Commons Rediger på Wikidata
Bygningene på Roa hvor det første Evangeliesenteret ble etablert.  Foto: Halvard Hatlen 
**Roa Evangeliesenter** var et av sentrene i Stiftelsen Pinsevennenes Evangeliesenter. I 2008 var Evangeliesenteret i en presset økonomisk situasjon og valgte å legge ned virksomheten. 

Roa Evangeliesenter lå på Roa på Lunner på Hadeland. Senteret hadde plass til 14 jenter. Bestyrere er Anita og Steinar Alderssjøen (år 2006).

Roa Evangeliesenter var det aller første Evangeliesenteret og oppstartet i 1983. Stedet var tidligere lensmannsgård og garveri. Det begynte som et hjelpetiltak for menn («guttesenter»), men senere som et rehabeliteringssenter for kvinner («jentesenter»).

Evangeliesenteret
-----------------

Stiftelsen Pinsevennenes Evangeliesenter, til vanlig kalt *Evangeliesenteret*, er en diakonal kristen frivillig organisasjon som driver arbeid mot rusmiddelavhengige, med avvenning fra rus og hjelp til å begynne «et nytt liv». Evangeliesenteret er Norges største hjelpetiltak for russkadde.

Eksterne lenker
---------------

* www.evangeliesenteret.no/
**Waterbeach** er en stor landsby i Cambridgeshire i England, nord for Cambridge. Landsbyen er sentrum for et verdslig sogn som omfatter flere mindre landsbyer, med et areal på 23,26 km², omgitt av myrland. Ved folketellingen i 2011 hadde landsbyen en befolkning på 5 166 innbyggere.

Waterbeach stasjon betjener linjen mellom Kings Cross i London og King's Lynn; en del innbyggere pendler til London. Den ligger også rett ved hovedveien A10. Det er regelmessige bussforbindelser til Cambridge, som ligger 9,7 km i nordlig retning, og andre byer.

I den nordlige delen av landsbyen ligger Waterbeach Barracks, som opprinnelig ble åpnet i 1940 som base for det britiske flyvåpenet. Etter krigen ble stasjonen operert av flyvåpenets transportkommando og deretter av jagerflykommando fram til 1966 da det ble Waterbeach Barracks. Militærbrakkene ble stengt den 28. mars 2013 som følge av at alle militærenheter ble flyttet RAF Kinloss i Skottland og til RAF Wittering ved Peterborough i løpet av tidsrommet 2012-2013. Det tidligere militærområdet vil bli utviklet til boligområder.

Det ligger to fornminner i sognet: klostrene Denny Abbey, som nå er et museum, og ruinene av Waterbeach Abbey ved sognekirken.

Referanser
----------

1. ↑  «Civil Parish population 2011» Arkivert 11. oktober 2016 hos Wayback Machine. *Neighbourhood Statistics*.
2. ↑   «Waterbeach Barracks closes to make way for housing», BBC
3. ↑   «First tranche of Army unit moves confirmed», *Ministry of Defence*.

Eksterne lenker
---------------

(en) Waterbeach – kategori av bilder, video eller lyd på Commons


* Waterbeach Community Association
* Waterbeach Parish Council

  


|  |  |
| --- | --- |
| Oppslagsverk/autoritetsdata | Vision of Britain **·** VIAF **·** GeoNames **·** GeoNames
 |
Denne artikkelen omhandler tegneserien.  For filmen, se Watchmen (film).
**Watchmen** er en tegneserie skrevet av Alan Moore og tegnet av Dave Gibbons. Den ble opprinnelig publisert av DC Comics i 12 hefter fra 1986 til 1987 og ble senere gitt ut i samleutgave. Per dags dato er Watchmen den eneste tegneserien som har vunnet en Hugo-pris og er også den eneste tegneserieromanen på Times liste over de 100 beste engelskspråklige romaner fra 1923 til i dag.

Watchmen foregår i et alternativt USA i 1985 der superhelter eksisterer og landet beveger seg nærmere og nærmere en kjernefysisk krig med Sovjetunionen. Den forteller historien om fortidige og nåværende superhelter og omstendighetene rundt det mystiske drapet på en av deres egne, superhelten Komikeren. Watchmen portretterer superhelter som virkelige mennesker som må konfrontere etiske og personlige dilemmaer, som sliter med nevroser og fiaskoer og som – med ett meget tydelig unntak – totalt mangler superkrefter i ordets vanlige forstand. Watchmens dekonstruksjon av den konvensjonelle superheltarketypen, kombinert med dens innovative bruk av cinematiske teknikker og tunge bruk av symbolikk, mangefasettert dialog og metafiksjon har influert både tegneserier og film.

Serien ble første gang utgitt på norsk i 1987 under tittelen *Vektere*.

Bakgrunn
--------

Alan Moore, som ønsket å transcendere den stereotype oppfatningen av tegneserien som noe barnslig, skapte Watchmen i et forsøk på å lage "a superhero *Moby Dick*; something that had that sort of weight, that sort of density." Moore nevner også William S. Burroughs som en av hans hovedinspiratorer under arbeidet med Watchmen og sier han beundret Burroughs bruk av "repeated symbols that would become laden with meaning" i Burroughs eneste tegneserie, som ble trykket i det britiske undergrunnsmagasinet Cyclops.

Referanser
----------

1. 1 2 3   "Alan Moore Interview 1988" Johncoulthart.com (hentet 6. juni 2006)

Eksterne lenker
---------------

* (en) Offisielt nettsted Rediger på Wikidata

* (en) Watchmen – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Alle är vi barn i början*** er et musikkalbum av Lasse Tennander, utgitt på det svenske forlaget Oktober i 1976. Platenummer OSLP 511.

Platen er klart politisk - og tidstypisk. Omslaget prydes av et malt bilde av et ungt par, liggende i sengen, med ungen i barneseng ved fotenden. På bordet og i forgrunnen tekopper, innsamlingsbøsse, hennes strikketøy, hans rutete arbeidsskjortre, et nummer av ml-avisen *Gnistan* og en bok av Mao Zedong. På veggen skimtes en plakat med Hồ Chí Minh og FNL-flagget, på nattbordet røyk, askebeger og vekkerklokke.

Utdrag fra plateomslaget: «För mig är progressiv musik en ärlig musik. En musik som ställer sig på folkets, på arbetarnas, på de förtrycktas sida. En musik som inte är ett självändamål för en gitarrvirituos. En musik som inte söver, inte ljuger. En musik som värmer och som krymper avstånd. En positiv, enkel musik som sprider glädje och medvetenhet. En musik som vågar ta ställning.»

Plateomslaget er på seks sider, og inneholder både omtale av låtene og tekster. Albumet er en av titlene i boka *Tusen svenska klassiker* (2009), og det plasserte seg på 35.-plass på den svenske platelista.

Sporliste
---------

Der det ikke er angitt noe annet er tekst og musikk skrevet av Lasse Tennander.

1. «Den långa marschen» - 0:55
2. «Alla är vi barn i början» - 3:40
3. «Rädd att flyga» - 5:15
4. «Tillsammans» - 2:30
5. «Rör upp himmel, rör upp jord!/Svartfötter" - 6:30
6. «Älskade kamrat!» - 2:35
7. «Henry Kissinger, 70-talets Messias» - 5:05 (musik: Anders Nordh, Tennander)
8. «Sveriges Margarin/Nattradioapparaten/Du store Gatsby!/Vad vore livet utan tango?» - 5:55
9. «Allt detta orörda vackra» - 3:15
10. «Yngve Frejs barn» - 5:15
11. «Den långa marschen» - 1:20

Medvirkende
-----------

* Tommy Andersson – trommer
* Torbjörn Eklund – piano, strykeinstrument
* Peter Lundblad – gitar, piano, bass, mandolin, sang
* Anders Nordh – elgitar, orgel, sang
* Palle Sundin – bass, sang
* Lasse Tennander – sang, akustisk gitar, piano

Referanser
----------

1. ↑  «*Alla är vi barn i början*». Discogs.com. Besøkt 25. desember 2013.
2. ↑  Gradvall *et al* 2009, nr. 466
3. ↑  Plassering på den svenske albumlisten Arkivert 27. desember 2013 hos Wayback Machine. Besøkt 25. desember 2013
4. ↑  «*Alla är vi barn i början*». Svensk mediedatabas. Besøkt 25. desember 2013.
**Klinikk** er innen medisinsk vitenskap navnet på den delen av legevitenskapen som gjelder beskrivelse av sykdommene slik de observeres ved sykesengen og undervisning i legevitenskap ved sykesengen («å holde klinikk»). I en bredere forstand er det navnet på den praktiske utøvelsen av medisin, som motsetning til mer teoretisk legevitenskap. Legevitenskapen er overveiende klinisk orientert, og de fleste leger jobber klinisk.

Begrepet klinikk brukes også som betegnelse på behandlingsinstitusjoner, særlig spesialiserte institusjoner (f.eks. kvinneklinikk, psykiatrisk klinikk eller barneklinikk). Ved sykehus er klinikk navnet på større enheter, over avdelingsnivå, som omfatter flere avdelinger og gjerne dekker en eller flere medisinske spesialiteter. Lederen for en sykehusklinikk kalles klinikksjef. Klinikk brukes også om mindre behandlingsinstitusjoner (f.eks. privatklinikk, kan være alt fra en liten privatpraksis til et større privat sykehus).

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** NDL **·** NKC
 |
Karl Schorn: *Kortspillerne* (1837), Alte Nationalgalerie, Berlin
**Karl Schorn** (1803–1850) var en tysk historiemaler og sjakkspiller.

Liv og virke
------------

### Malerkarriere

Schorn studerte ved Düsseldorfer Akademie, deretter i Antoine-Jean Gros og Jean Auguste Dominique Ingres' atelierer i Paris fra 1824 til 1827. Han fulgte med Peter von Cornelius til München, der han tok videreutdanning hos Heinrich Maria von Hess. 

I 1832 bega Schorn seg til Berlin, og her gjorde han bl.a. enkelte historiske sjangermalerier, deriblant *Kortspillerne*. Etter en studiereise til Italia, vendte han tilbake til München i begynnelsen av 1840-årene. 

Det karrieremessige høydepunktet kom da han ble utnevnt til professor ved *Akademie der Bildenden Künste München* i 1847. 

Til Schorns hovedverk regnes *Pygmalion*, *Maria Stuart und Riccio*, *Karl V. im Kloster San Yuste*, *Papst Paul III. wie er sich das von Cranach gemalte Bildnis Luthers vorzeigen läßt*; *Cromwell, vor der Schlacht bei Dunbar seinen Generalen die Bibel auslegend*; *Verhör der Wiedertäufer nach der Einnahme von Münster vor dem Bischof*; og de ufullendte monumentalmaleriet *Die Sintflut*, som kong Ludwig I av Bayern bestilte til Neue Pinakothek.

Karl Schorn var gift med en søster av malerne Ferdinand og Carl von Piloty. Begge var elever av Schorn og kunstnerisk influert av ham.

### Sjakkspiller

Mellom 1836 og 1840 var Schorn deltaker i *Plejaden*, en gruppe sju betydelige sjakkmestre i *Berliner Schachgesellschaft* som publiserte grunnleggende sjakkanalyser, spesielt innen åpningsteori. For Schorn selv var tanken om et vitenskapelig gjennombrudd i sjakkspillet fjern. Han ble regnet som en naturbegavelse (*Naturalist*), og var en respektert outsider i mesterkretsen rundt Ludwig Bledow.

Litteratur
----------

* (de) Hyacinth Holland: «Schorn, Karl». I *Allgemeine Deutsche Biographie* (ADB). Bind 32, Duncker & Humblot, Leipzig 1891, s. 382–384.
* Oppføring om Schorn i *Meyers Großes Konversations-Lexikon*, 6. opplag. bind. 18 (1905), s. 11

Referanser
----------

1. ↑   RKDartists, «Karl Schorn», RKD kunstner-ID 71046[Hentet fra Wikidata]
2. 1 2   Archive of Fine Arts, cs.isabart.org, abART person-ID 148909, besøkt 1. april 2021[Hentet fra Wikidata]
3. 1 2   Benezit Dictionary of Artists, oppført som Carl Schorn, Benezit-ID B00164888, besøkt 9. oktober 2017[Hentet fra Wikidata]
4. ↑   rkd.nl, besøkt 22. august 2017[Hentet fra Wikidata]
5. ↑   RKDartists, rkd.nl, besøkt 26. august 2017[Hentet fra Wikidata]
6. ↑  Se T. von Heydebrand und der Lasa: *Berliner Schach-Erinnerungen* (1859), s. 18

Eksterne lenker
---------------

* (en) Karl Schorn – chessgames.com Rediger på Wikidata
* Om restaureringen av Schorns maleri «Die Sintflut», *muenchen.bayern-online.de* 1. mars 2008

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** ISNI **·** ULAN
 |
*Yodok har flere betydninger*
**Yoduk Story** er en koreansk musikal, regissert av Jung Sung-san, fra 2006. Musikalen forteller historien til fem fanger og en fangevokter som har flyktet fra Nord-Korea og leirsystemet Kwalliso, der det antas at over 200.000 nordkoreanere sitter fanget, mange uten lov og dom, under svært harde forhold. Alle sammen har for kortere eller lengre perioder sittet i samme fangeleir, Yodok, derav navnet på musikalen. Regissør og manusforfatter Jung satt selv aldri i leirsystemet og måtte derfor basere seg på andre flyktningers historier, deriblant Kang Chol-hwan. Jung flyktet til Sør-Korea i 1994 og fikk i 2002 fikk han vite at hans far hadde blitt offentlig steinet. Reaksjonen på dette gjorde at han tok initiativ til musikalen. Han fikk flere drapstrussler under arbeidet med musikalen, og møtte også politisk press for å gjøre endringer i manuset. Han satte en av sine egne nyrer i pant for 20.000 USD, etter at de opprinnelige støttespillerne trakk sin finansielle støtte.

Eksterne lenker
---------------

* Yoduk Story
* Anti-Socialist Realism John Feffer, *Foreign Policy in Focus,* 17. november 2006

Portal: Korea
**Klinisk rettsvitenskap** eller **klinisk jus** (etter engelsk *clinical law*) er anvendelsen av rettsvitenskap i virkelige eller simulerte, virkelighetsnære situasjoner for å løse juridiske problemer.

Begrepet brukes dels om juridisk bistand, særlig gjennom rettshjelptiltak som særlig henvender seg til personer som ikke har råd til ordinære advokattjenester (på engelsk kalt *law clinic*), og dels i læringssammenheng innen juridisk profesjonsutdannelse om en tilnærming som vektlegger praksisnær læring gjennom arbeid f.eks. med virkelige klienter, rollespill eller lignende. I juridisk profesjonsutdannelse har mange universiteter i moderne tid begynt å innføre en klinisk tilnærming til undervisningen, i kontrast til eldre tiders forelesnings- og seminarbaserte undervisning. Begrepet «klinisk professor» (og lignende) brukes i flere land, herunder i USA, om juridiske universitetslærere som har sitt hovedvirke i den juridiske profesjonen (som f.eks. advokat, dommer eller statsadvokat) og som gjerne underviser i de noe mer praktiske sidene av faget, på samme måte som begrepet brukes innen medisin om universitetslærere med klinisk hovedstilling og som underviser i kliniske fag. Ved noen universiteter særlig i engelskspråklige land kan klinisk rettsvitenskap være et eget fag.

Det beslektede begrepet *juridisk klinikk* (etter engelsk *law clinic*) betegner særlig en klinikk tilknyttet et juridisk fakultet som tilbyr juridisk bistand, ofte på *pro bono*-basis. Klinisk rettsvitenskap er en relativt ny terminologi og tilnærming som kan spores tilbake i 1950-årene i engelskspråklige land, og som senere har spredt seg til andre land; i Norge har UiO begynt å bruke dette begrepet og innføre en klinisk tilnærming i profesjonsstudiet. Både terminologisk og idémessig er klinisk rettsvitenskap inspirert av undervisningen i andre profesjonsutdannelser som medisin og psykologi. Edvard Vogt har pekt på at medisinfaget også var et teoretisk fag før det rådende empiriske og erfaringsbaserte paradigmet.

Referanser
----------

1. ↑  Linden Thomas, Steven Vaughan, Bharat Malkani, Theresa Lynch (2018), *Reimagining Clinical Legal Education*, Hart Publishing, ISBN 9781509913527
2. ↑  Den dogmatiske og den kliniske rettsvitenskap[*død lenke*]
***Maktå på Stra'en*** («Makta på Stra'en») er et norsk skuespill av Leiv Isaksen (1897–1927), som hadde premiere på daværende Stavanger Teater (nå Rogaland Teater) 8. januar 1927, fremført av amatører. Stykket ble skrevet til Stavanger katedralskoles skoleteater (Iduns Julekomedie), og de medvirkende ved urpremieren var en blanding av skoleelever og gamle veteraner fra skoleteateret. 

Stykket, som raskt fikk status som Stavangers egen bykomedie, har handling og persongalleri i klassisk folkekomediestil, og forfatteren hadde også skrevet alle tekster og melodier til de innlagte visene. Noen av disse er også gått inn i Stavanger bys allsanglitteratur. Mange amatøroppsetninger av stykket fulgte. Den mannlige hovedrollen, *skipper Børe Snørteland*, ble spilt av Ola Aanestad i de fleste oppsetningene fram til 1951. 

Første oppsetning i Rogaland Teaters regi kom i sesongen 1954/55. Aslaug Øye og Aslaug Tønnesen alternerte da i tittelrollen (Fru Lava Snørteland, kalt *«Maktå*»). Begge hadde spilt rollen før i amatøroppsetninger, og Tønnesen spilte rollen igjen i 1958 og i 1961. Siden 1977 har Sally Nilsson spilt rollen i alle nye oppsetninger. 

I 1977 ble stykket for øvrig supplert med nye viser av Andreas «Ajax» Jacobsen (tekst) og Håkon Berge (musikk). Da ble også den gamle revyvisen *«Eg e fydde på Straen, eg»* skrevet av Laurits Torssen, lagt permanent inn i stykket.

Litteratur
----------

* Balle, Gerd Isaksen: Leiv Isaksen. Stavangerbokens venner, Forfatterportrett nr. 4, Stavanger 1997.
***Malachius bipustulatus*** (Linnaeus, 1758) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet (pronotum) og på sidene av bakkroppen. Den er registret i Norge.

Utseende
--------

Kroppen er 5-7 millimeter lang. Hodet og brystskjoldet hos de nordiske artene har ganske lange oppstående hår. Brystskjoldet (pronotum) har, på hver side, kun en antydning til rød farge på framhjørnene. Blant de nordiske artene er den er ganske lik *Cordylepherus viridis*, men skiller seg fra denne ved at antennens tredje ledd (fra hodet) er synlig kortere enn det fjerde leddet. Antennene er festet like foran fasettøynene, de har elleve ledd. Noen hanner har noen særpregede rotledd på antennen. Dekkvingene hos de nordiske artene har mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er ganske slanke, alle føtter har fem ledd.

Levevis
-------

*Malachius bipustulatus* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur
----------

* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 77. (344 sider) ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker
---------------

* (en) *Malachius bipustulatus* i Encyclopedia of Life Rediger på Wikidata

* (en) *Malachius bipustulatus* i Global Biodiversity Information Facility Rediger på Wikidata

* (no) *Malachius bipustulatus* hos Artsdatabanken Rediger på Wikidata

* (sv) *Malachius bipustulatus* hos Dyntaxa Rediger på Wikidata

* (en) *Malachius bipustulatus* hos Fauna Europaea Rediger på Wikidata

* (en) *Malachius bipustulatus* hos NCBI Rediger på Wikidata

* (en) *Kategori:Malachius bipustulatus* – bilder, video eller lyd på Wikimedia Commons Rediger på Wikidata

* (en) *Malachius bipustulatus* – galleri av bilder, video eller lyd på Wikimedia Commons Rediger på Wikidata

* *Malachius bipustulatus* – detaljert informasjon på Wikispecies Rediger på Wikidata
* *Malachius bipustulatus* - Fauna Europaea - om europeiske dyr
**«Don't Play Your Rock'n'Roll to Me»** er en popsang med melodi og tekst av Nicky Chinn og Mike Chapman. Det britiske glamrockbandet Smokie har spilt inn sangen. Den ble utgitt på single samt på LP-platen *Changing All the Time* RAK SRAK 517 i 1975.

Norsk versjon
-------------

Steinar Fjeld har skrevet norsk tekst. Den norske tittelen er «Spill ikke rock'n'roll for meg». Septimus har spilt inn sangen. Den ble utgitt på LP-platen *Septimusikk 1* (Talent TLS 3009) i 1976.

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Smokie | Nederlands flagg Nederland | # 22 |  |  |
| Smokie | Storbritannias flagg Storbritannia | # 8 | 7 | 4. oktober 1975 |
| Smokie | Vest-Tysklands flagg Vest-Tyskland | # 10 |  |  |
| Smokie | Østerrikes flagg Østerrike | # 13 |  |  |

Referanser
----------

1. 1 2 3 4   Smokie Discography 1975-1982 Arkivert 23. august 2009 hos Wayback Machine.
2. ↑  Septimus: *Septimusikk 1* (Talent Tls 3009, LP, 1976)
3. ↑  Chart Stats - Smokie - Don't Play Your Rock And Roll To Me
Grissini.
**Grissini** (italiensk; entall **grissino**), også kalt **brødpinner**, er tynne avlange stykker av sprøtt, tørt brød som stammer fra Torino og det omkringliggende området i Italia. Det antas at den opprinnelig ble oppfunnet på 1300-tallet. Ifølge den lokale folketradisjon ble de dog oppfunnet av en baker i Lanzo Torinese (Nord-Italia) i 1679.

Grissini tilbys ofte på restauranter som forrett. I noen tilfelle og i noen områder er de mye større og tykkere enn den tynne blyantformede typen som er den mest alminnelige. De kan også bli kombinert med andre ingredienser, som prosciutto, som en hors d'œuvre. På mange restauranter blir grissini servert med hvitløksaus og parmesanost når den brukes som forrett; som dessert kan de smakes til med kanel og/eller glasur.

Ubakte grissini krydret med urter på en bakeplate.
Grissini konsumeres i store deler av verden, men særlig i Syd-Europa (Spania, Italia og Hellas). De spises dog også i både Nord- og Syd-Amerika og i deler av Asia.

Referanser
----------

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** TasteAtlas
 |
Aldersrelatert **makuladegenerasjon**, *AMD* eller *forkalkning på netthinnen* er en øyesykdom som særlig rammer personer over 70 år. Sykdommen er den hyppigste årsaken til redusert lesesyn hos eldre.

Skadene sykdommen påfører øyet er alltid begrenset til den sentrale delen av netthinnen – macula. Det perifere synsfeltet fungerer derfor omtrent som normalt. Det varierer mye fra person til person hvor stor skaden blir og hvor fort den utvikler seg. Man blir ikke blind som følge av makuladegenerasjon, men visus kan i enkelte tilfeller være redusert ned til fingertelling eller håndbevegelse.

Årsak
-----

Årsaksforholdet er ikke helt kjent, men man antar at forandringer i blodforsyningen til den sentrale delen av netthinnen medfører gradvis dårligere funksjon.

Symptomer
---------

De tidligste symptomene er generelt redusert synsevne og begynnende leseproblemer. Hele eller deler av bokstaver og ord «forsvinner» eller «flyter sammen». Det blir vanskelig å oppfatte små detaljer, skrive, gjenkjenne folk på gata, gjøre håndarbeid osv. Rette linjer, så som dørkarmer osv. kan få buktninger på seg.

Behandling
----------

Det finnes ingen behandling som kan kurere sykdommen, men laserbehandling og kirurgisk behandling kan bidra til å bremse utviklingen/bedre synet for noen varianter av makuladegenerasjon.

Forebyggende tiltak
-------------------

Foruten kirurgisk behandling viser nyere forskning at grønnsaker som er rike på lutein vil ha positiv effekt med hensyn til å redusere utviklingen av AMD. Slike grønnsaker er først og fremst grønnkål og rå spinat.

Aktuelle tiltak
---------------

God belysning, gode kontraster, forstørrende hjelpemidler som luper, lupebriller, kikkerter og forstørrende-TV og ADL-hjelpemidler er ofte til meget god hjelp.

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC
 |
Inngangen til *Academia Sinica*
Cai Yuanpei, Academia Sinicas første leder
**Academia Sinica** (tradisjonell kinesisk: 中央研究院; pinyin: *Zhōngyāng Yánjiūyuàn*) er det nasjonale vitenskapsakademi for Republikken Kina, og ligger i Taipei.

Det ble grunnlagt i 1928, på det kinesiske fastland av Kuomintangregjeringen, med den ledende akademiker og reformator Cai Yuanpei som sin første leder. Etter den kinesiske borgerkrig ble det reetablert i Taipei etter at Republikken Kinas regjering flyttet fra Nanjing til Taipei. 

Det deler tidlig historie med Det kinesiske vitenskapsakademi i Beijing i Folkerepublikken Kina, som også i mange sammenhenger fører det latinske navnet *Academia Sinica*.

Academia Sinica var i mellomkrigstiden bla. ledende i utforskningen av Kinas arkeologi, under ledelse av direktør Fu Sinian ved Institutt for Historie og Filologi. Blant de som bidro til instituttets arkeologiske arbeid var også svenske Johan Gunnar Andersson.

Eksterne lenker
---------------

* Offisielt nettsted Rediger på Wikidata

* (en) Academia Sinica – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** NDL **·** NKC **·** GeoNames
 |
**Kurt J. Bergström** (født 23. juli 1891, død 20. november 1955) var en svensk seiler som deltok i OL 1912 i Stockholm. 

Bergström vant en olympisk sølvmedalje i seiling under OL 1912 i Stockholm. Han var med på den svensk båten «Erna Signe» som kom på andreplass i 12-metersklassen bak den norske båten «Magda IX». Mannskapet på «Erna Signe» var; Per Bergman, Dick Bergström, Kurt Bergström, Hugo Clason, Folke Johnson, Sigurd Kander, Nils Lamby, Erik Lindqvist, Nils Persson og Richard Sällström.

Det var tre båter i 12-metersklassen, en svensk, en finsk og en norsk. Den norske båten «Magda IX» vant begge seilasene som ble avviklet 20. og 21. juli utenfor kysten ved Nynäshamn. «Erna Signe» kom på andreplass og den finske «Heatherbell» tok bronse etter å ha kommet sist i begge seilasene.

OL-medaljer
-----------

* Sølv 1912 Sveriges flagg Stockholm - Sølv i seiling, 12-metersklassen Sveriges flagg Sverige

Bilder
------

* Kurt BergströmKurt Bergström

Eksterne lenker
---------------

* (en) Kurt Bergström – Olympedia Rediger på Wikidata

* (en) Kurt Bergström – Sports-Reference (OL-resultater – arkivert) Rediger på Wikidata

* (en) Kurt Bergström – databaseOlympics.com (arkivert) Rediger på Wikidata

* (sv) Kurt Bergström – Sveriges olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN
 |
**Kurol** (*Leptosomus discolor*) er en mellomstor fugl i kurolslekten (*Leptosomus*), der den er eneste art. Slekten er også eneste slekt i kurolfamilien (Leptosomidae), som igjen er eneste familie i ordenen Leptosomatiformes. Kurolen er endemisk for Madagaskar og Komorene.

Beskrivelse
-----------

Kurol (hunn)
Kurolen er en mellomstor fugl som blir cirka 38-50 cm lang og veier omkring 160–301 g (avhengig av underart). Vingespennet varierer og er henholdsvis 21,6–22,7 cm hos *L. d. gracilis* og 22,7–27,1 cm hos nominatformen.

Fuglene karakteriseres av et usedvanlig stort hode. Den har brede vinger og minner mye om predatoriske fugler når den flyr, med sine rolige og kraftfulle vingeslag. Hannene i de tre underartene har lik fjærdrakt, men hunnene er distinkte og varierer i såvel størrelsen, som fjærdrakten. Hannens fjærdrakt er metallisk mørk grønn med purpur glød på oversiden, avhengig av lysvinkelen. Hodet er lysegrått med mørkere tegninger i skallen, og undersiden grå og hvit. Hunnen har (etter underarten) varierende olivengrønn og brun overside og hode, og lys buk med mørke spetter.

Utbredelse og habitat
---------------------

Arten er endemisk for Madagaskar og Komorene og trives i tropisk og subtropisk skog og sekundærhabitater.

### Underarter

Arten består i kraft av tre underarter.

* Komorkurol, *L. d. gracilis* A. Milne-Edwards & Oustalet, 1885, utbredt på Grande Comore i Komorene
* Anjouankurol, *L. d. intermedius* E. J. O. Hartert & Neumann, 1924, utbredt på Anjouan i Komorene
* Madagaskarkurol, *L. d. discolor* Hermann, 1783, nominatformen utbredt på Mohéli og Mayotte i Komorene og på Madagaskar

Komorkurolen (*L. d. gracilis*) blir av og til regnet som en separat art, basert på forskjeller i størrelse, fjærdrakt og vokalisering: *L. d. intermedius* er imidlertid intermediær i fjærdrakten og kan være et lenke mellom de to andre. Den foreslåtte underarten *L. d. anjouanensis* er synonym med *L. d. intermedius*.

Atferd
------

Kurolen er predatorisk standfugl (forflytter seg mellom ulike habitat, avhengig av sesongen) som eter et variert utvalg av virvelløse dyr (mest insekter), reptiler (spesielt kameleoner og gekkoer), fjærfe og fisker.

Referanser
----------

1. 1 2 3 4 5 6  Goodman, S. & Kirwan, G.M. (2016). Cuckoo Roller (Leptosomus discolor). In: del Hoyo, J. Elliott, A. Sargatal, J. Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

Eksterne lenker
---------------

* (en) *Kurol* i Global Biodiversity Information Facility Rediger på Wikidata

* (no) *Kurol* hos Artsdatabanken Rediger på Wikidata

* (en) *Kurol* hos Fossilworks Rediger på Wikidata

* (en) *Kurol* hos ITIS Rediger på Wikidata

* (en) *Kurol* hos NCBI Rediger på Wikidata

* (en) *Kategori:Leptosomus discolor* – bilder, video eller lyd på Wikimedia Commons Rediger på Wikidata

* (en) *Leptosomus discolor* – galleri av bilder, video eller lyd på Wikimedia Commons Rediger på Wikidata

* *Leptosomus discolor* – detaljert informasjon på Wikispecies Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Den Nordatlantiske Gruppe** var en gruppe av folketingsmedlemmer fra Grønland og Færøyene, som hadde som hovedmål å arbeide for Grønlands og Færøyenes selvstendighet fra Danmark.

Gruppen ble dannet etter folketingsvalget den 20. november 2001, da det viste seg at den grønlandske selvstyrefløyen hadde vunnet begge de grønlandske plasser i Folketinget, og den færøyske selvstyrefløyen hadde vunnet den ene av de færøyske plassene. Den 15. desember 2001 ble gruppen formelt dannet, med signeringen av en samarbeidsavtale. I Folketinget ville de tre medlemmene stå sammen om alle de saker og forhold der Færøyene og Grønland har felles interesser. Gruppens medlemmer var ikke forpliktet til i alle saker å stemme likt i folketingssalen.

Samarbeidet sluttet etter folketingsvalget den 15. september 2011. De sosialdemokratiske kandidater valgt på Færøyene og Grønland gikk inn i et samarbeid med Socialdemokraternes folketingsgruppe, mens Sara Olsvig (Inuit Ataqatigiit) er gjest i Socialistisk Folkepartis gruppe. Etter valget uttalte disse tre at de støtter S-R-SF-regjeringen Thorning-Schmidt.

Gruppens mål
------------

* Grønland og Færøyene oppnår full selvstendighet, og innleder et tett samarbeid med Danmark på dette grunnlaget.
* Færøyinger og grønlendere som bor i Danmark skal ha samme rettigheter som de etniske minoritetene i et EU-land har rett til i henhold til EU-lovgivningen.
* Det skal settes mer fokus på grønlendernes sosiale forhold i Danmark, og at det gjøres en innsats for å forbedre deres forhold.
* Det grønlandske og det færøyske folket skal ha større bestemmelsesrett over sine land, også i militær henseende.

Medlemmer
---------

* Færøyenes flagg Høgni Hoydal (Tjóðveldi), 2001-2011. Stedfortreder 2001-2004: Tórbjørn Jacobsen; 2008: Sjúrður Skaale
* Grønlands flagg Kuupik Kleist (Inuit Ataqatigiit), 2001-2007
* Grønlands flagg Lars Emil Johansen (Siumut), 2001-2009
* Grønlands flagg Juliane Henningsen (Inuit Ataqatigiit), 2007-2011

Referanser
----------

1. ↑  IA frygter ikke lukning fører til enegang Kalaallit Nunaata Radioa, 16.09.2011
2. ↑  Inuit Ataqatigiits nettside Besøkt 01.01.2012

Eksterne lenker
---------------

* Gruppens hjemmeside

Portaler: Færøyene | Danmark